SETสัปดาห์นี้ “UP” พร้อมจับตาลงมติแผน Brexit ทางเลือกใหม่ 29 ม.ค. นี้
SETสัปดาห์นี้ “UP” พร้อมจับตาลงมติแผน Brexit ทางเลือกใหม่ 29 ม.ค. นี้
28 ม.ค. 2562

Weekly outlook : UP ต้าน 1650/1661 จุด รับ 1610/1602 จุด
บล.โนมูระ พัฒนสิน ระบุในบทวิเคราะห์ว่า สัปดาห์นี้ (28 ม.ค.-1ก.พ.61) ภาพรวมสัปดาห์นี้คาดตลาด “UP” รัฐสภาอังกฤษเตรียมลงมติต่อแผน Brexit ทางเลือกใหม่ 29 ม.ค. นี้ ซึ่งแผนทางเลือกที่นายกฯเทเรซ เมย์ เสนอ คือการแก้ไขประเด็น Irish Backstop และยกเลิกค่าธรรมเนียม 65 ปอนด์ ที่ประชากรยุโรปจะต้องการจ่ายเพื่อพำนักต่อในสหราชอาณาจักร พร้อมทั้งย้ำว่าไม่สนับสนุน Hard Brexit
แต่อย่างใด จึงต้องจับตาการลงมติต่อร่างฉบับใหม่ ซึ่งถ้าหากผ่านได้จะเป็นบวกต่ออังกฤษและยุโรป แต่ถ้าหากไม่ผ่าน อาจทำให้ใช้เวลาสำหรับกระบวนเสนอแผนทางเลือก แต่ทุกฝ่ายต่างร่วมมือกันในการหลีกเลี่ยง Hard Brexit จึงคาด Brexit จะกระทบต่อเศรษฐกิจโลกจำกัด
ส่วนความคืบหน้าประเด็นการค้าระหว่างสหรัฐฯ-จีน รัฐมนตรีพาณิชย์สหรัฐเผย สหรัฐยังห่างไกลจากการบรรลุข้อตกลงการค้ากับจีน ทำให้ตลาดกังวลว่าการเจรจาจะสำเร็จไม่ทัน 1 มี.ค. ซึ่งจะทำให้สหรัฐฯปรับขึ้นอัตราภาษีจากจีน จากเดิม 10% สู่ระดับ 25% วงเงิน 2 แสนล้านเหรียญ แต่อย่างไรก็ตาม คาดการณ์ GDP สหรัฐฯและจีนของ Nomura และ Consensus ส่วนใหญ่ รวมผลกระทบการเก็บภาษี 25% ไปในสมมติฐานแล้ว ซึ่งหากการเจรจายืดเยื้อ น้ำหนักต่อคาดการณ์จะเป็นกลาง แต่หากการเจรจาสำเร็จจะเป็น Upside Risk ต่อประมาณการณ์
โดยมุมมองหลักยังคงให้น้ำหนักกระบวนการเจรจามีพัฒนาการบวก หลังสัญญาณการเจรจาเพิ่มเติม 30-31ม.ค. ปธน. Trump ยังมีมุมมองบวกว่าน่าจะบรรลุข้อตกลงได้
ส่วนปัจจัยในประเทศ เข้าสู่ช่วงประกาศผลประกอบการ 2018 ของกลุ่ม Real Sector โดยจาก 206 บริษัทที่มีคคาดการณ์จาก Consensus คาดรายงานกำไรสุทธิที่ 7.35 แสนล้านบาท เติบโตราว 4.5% เป็นปัจจัยหนุนตลาดหุ้นไทย
โดยหุ้นที่จะรายงานผลประกอบการในสัปดาห์นี้ ได้แก่ DTAC, WHABT, GLOW, ASP, CNS, SCC, PTTEP, MBKET, THCOM, QCON, STANLY ส่วนปัจจัยอื่นๆที่น่าติดตาม คือ การประชุม FOMC 29-30 ม.ค. Nomura คาดคงดอกเบี้ยที่เดิม แต่แนะติดตามมุมมองเศรษฐกิจ
คลิกเพื่อดูรายละเอียด…
 